Előterjesztés Zalakaros Város Önkormányzat Képviselőtestülete 2024. május 30-i ülésére

Tárgy: A helyi jelentőségű védett természeti területté nyilvánításról szóló 44/2012.(XI.29.) önkormányzati rendelet módosítása

Előterjesztést készítette: Bányai Edit hatósági és igazgatási ügyintéző

Tisztelt Képviselőtestület!
	
[bookmark: _Hlk113881682]A Zala Vármegyei Kormányhivatal a Közigazgatási és Területfejlesztési Minisztérium Területi Közigazgatásért Felelős Államtitkára KTM-TKF-1/308/2/2024. számon kiadott, a fővárosi és vármegyei kormányhivataloknak a helyi önkormányzatok törvényességi felügyeletével kapcsolatos 2024. évi ellenőrzési munkatervében elrendelte a helyi önkormányzatok által a helyi jelentőségű védett természeti terület jogi szabályozását tartalmazó rendeleteinek vizsgálatát, a természet védelméről szóló 1996. évi LIII. törvény (a továbbiakban: Tvt.) rendelkezéseire figyelemmel. 

A törvényességi vizsgálat célja az volt, hogy a helyi természeti védettségre vonatkozó önkormányzati szabályozás kerüljön felülvizsgálatra, célzottan a tárgykör helyes fogalomhasználatára, egyidejűleg a jogszabálysértő rendelkezések kerüljenek módosításra úgy, hogy a jelenleg fennálló védettség a védelem tárgyán fennmaradjon.

Települési önkormányzat – a Tvt. 24. § (1) b) pontjában foglaltakkal összhangban- csak természeti területet nyilváníthat védetté, természeti érték védetté nyilvánítására nincs jogköre.

Felülvizsgálatra került Zalakaros Város Önkormányzata Képviselőtestületének helyi jelentőségű védett természeti területté nyilvánításról szóló 44/2012.(XI.29.) önkormányzati rendelete (a továbbiakban: Ör). Az Ör. bevezető rendelkezése már nem hatályos jogszabályra hivatkozik, valamint természeti érték védetté nyilvánítására utaló rendelkezést tartalmaz.

Fentiekben leírtakra tekintettel szükséges az önkormányzati rendeletet módosítani, az előterjesztés erre tesz javaslatot a képviselőtestület számára.


Rendeleti javaslat:

Zalakaros Város Önkormányzata Képviselő-testülete megalkotja a …../2024.(V.30.) önkormányzati rendeletét a helyi jelenőségű vétett természeti területté nyilvánításról szóló 44/2012.(XI.29.) önkormányzati rendelet módosításáról.     



Zalakaros, 2024. május 16.	                    
                                                                                                      	Novák Ferenc
					        				polgármester






Zalakaros Város Önkormányzata Képviselő-testületének .../2024. (V. 30.) önkormányzati rendelete
helyi jelentőségű védett természeti területté nyilvánításról szóló 44/2012.(XI.29.) önkormányzati rendelet módosításáról
Zalakaros Város Önkormányzata Képviselő-testülete a természet védelméről szóló 1996. évi LIII. törvény 24. § (1) bekezdésének b) pontjában és 36. § (1) bekezdésében kapott felhatalmazás alapján a természet védelméről szóló 1996. évi LIII. törvény 62. § (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:
1. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet bevezető része helyébe a következő rendelkezés lép:
„Zalakaros Város Önkormányzat Képviselő-testülete a természet védelméről szóló 1996. évi LIII. törvény 24. § (1) bekezdésének b) pontjában és 36. § (1) bekezdésében kapott felhatalmazás alapján a természet védelméről szóló 1996. évi LIII. törvény 62. § (2) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:”
2. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 1. §-a helyébe a következő rendelkezés lép:
„1. §
Helyi jelentőségű védett természeti területté nyilvánítja a(z)
a)	Európa Park és Termál úti arborétum
b)	Termál úti fasor
c)	Temetői fenyősor nevű területeket.”
3. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 2. § (4) bekezdése helyébe a következő rendelkezés lép:
„(4) A helyi jelentőségű védett természeti területek természetvédelmi kezelési tervét (Zalakaros város belterületének természeti értékvizsgálata és természetvédelmi kezelési terve) a rendelet melléklete tartalmazza.”
4. §
A helyi jelentőségű védett természeti területté nyilvánításról szóló 44/2012 (XI.30.) önkormányzati rendelet 3. §-a helyébe a következő rendelkezés lép:
„3. §
A védetté nyilvánítás indoka és természetvédelmi célja: Az egyes természeti területek védetté nyilvánításának részletes indoklását jelen rendelet melléklete (Zalakaros város belterületének természeti értékvizsgálata és természetvédelmi kezelési terve) tartalmazza.”
5. §
Ez a rendelet a kihirdetését követő napon lép hatályba.

Előzetes hatásvizsgálat

[bookmark: _Hlk113881651]egyes bizottsági struktúra átalakításával érintett önkormányzati rendeletek módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
[bookmark: _Hlk113518709]Nincs, technikai jellegű rendelkezéseket tartalmaz.

Környezeti, egészségi körülmények: 
Nincs, technikai jellegű rendelkezéseket tartalmaz.

Adminisztratív terheket befolyásoló hatása: 
Nincs, technikai jellegű rendelkezéseket tartalmaz.

Egyéb hatása: Nincs.

A rendelet megalkotásának szükségessége: 
Az önkormányzati rendelet összhangban legyen a magasabb színtű jogforrás rendelkezéseivel.

A rendelet megalkotása elmaradása esetén várható következmények: A jogalkotás elmaradása esetén a Zala Vármegyei Kormányhivatal részéről törvényességi felügyeleti intézkedés várható.
 

A rendelet alkalmazásához szükséges feltételek:
A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre állnak. 

Zalakaros, 2024. május 16.


							Torma László
							   aljegyző

							











 Végső előterjesztői indokolás
Települési önkormányzat - a természet védelméről szóló 1996. évi LIII. törvény (továbbiakban: Tvt.) 24. § (1) b) pontjában foglaltakkal összhangban - csak természeti területet [4. § b) pont, 15. § (1) bekezdés] és más, a Tvt. 22. §-a alapján védelemre érdemes földterületet nyilváníthat védetté. Terület védetté nyilvánításának előkészítését a Tvt. 25. § (2)-(4) és (6)-(9) bekezdése szabályozza a helyi jelentőségű, valamint az országos jelentőségű védett természeti területek létesítésének esetében külön eljárásrendet megkülönböztetve. A Tvt. 28. § (6) bekezdésében foglaltakból az következik, hogy helyi jelentőségű védett természeti terület kizárólag a 28. § (1) bekezdés c) pont szerinti természetvédelmi terület, vagy d) pont szerinti természeti emlék kategória valamelyikébe sorolható be a védelem, a védelem célja és a védett természeti terület kiterjedése alapján. 
Részletes indoklás
1.§
Az önkormányzati rendelet bevezető rész módosítását tartalmazza.
2.§ - 4.§
A természeti érték védetté nyilvánítására utaló rendelkezés módosítását tartalmazza.
5. § 
Hatályba léptető rendelkezést tartalmaz.

Zalakaros, 2024. május 16.


								Torma László
								    aljegyző

